**Eva Brita Könönen (29.4.1839-11.11.1908)**

Könölässä syntynyt Eva Brita vihittiin 13.2.1858 myös Könölässä syntyneen Nils Karppasen kanssa. Karppaset muuttivat vuonna 1863 Mikkotervolle Tervolaan.

Evan Britan ja Nilsin lapsista vain puolet eli aikuisiksi:

Sofia Karoliina, Brita Matilda ja Emma

**Sofia Karoliina** muutti Kemin Maalaiskunnan Koroiskylään 29.1.1881 ja avioitui Matti Jakobinpoika Kähkölän kanssa. Kähkölä oli perheineen muuttanut Tervolasta Kemin mlk:n Koroiskylään Rantakukon tilalle ja niinpä he käyttivät sukunimenään Rantakukkoa. Sofia Karoliinan täti Anna Greta asui vain noin puolen kilometrin päässä Vyörykässä, joten ilmeisesti Sofia tapasi tulevan miehensä käydessään tätinsä luona.

Sofia Karoliina eli maatalon emännän työntäyteisen elämän. Matti toimi Kemijoen lauttausyhdistyksessä työjohtajana ja uiton esimiehenä yli 30 vuotta paikallisessa uiton pisteessä tilan rannassa. Kirkkoneuvostossa hän oli yli 10 vuotta. Sofian ja Matin nuorin poika Eino asui perheineen talossa yhtä aikaa ja lastenlasten hoito olikin Sofia Karoliinalle mieluisa toimi. Suuren tilan käytännön työt jäivät usein Sofia Karoliinalle, joka kuoli työnsä ääreen 1.12.1939. Aamulypsylle tullessaan hän oli tokaissut ”se on sotakin alkanut”. Sitten hän oli kaatunut ja menehtynyt.

Sofia Karoliinalle ja Matille syntyi kaikkiaan kahdeksan lasta, joista vain kolme poikaa eli aikuisikään saakka. Ajat olivat kovat ja alueella riehui useita kulkutautiepidemioita. Lapsikuolleisuus oli suurta koko Suomessa.

**Sofia Karoliina ja Matti Rantakukon aikuisikään eläneet lapset:**

**Johan Einar, Otto Jalmari ja Eino Arvid. Ennen Rantakukkoa tilaa olivat asuttaneet Maunut, joiden sukunimen lapset ottivat käyttöönsä.**

**Johan Einar (Jussi) Maunu** avioitui Alma Katariinan o.s Tapio ent.Tuokila kanssa ja asuivat perheineen Koroiskylässä. Jussi ja Eino olivat jakaneet Rantakukon tilan ja Jussi rakensi oman talon, navetan ja elohuoneen noin kahden sadan metrin päähän kotitalostaan 1920 luvulla. Veljekset viljelivät talojen tiluksia yhdessä.

Jussi ja Alma Maunun lapset:

Väinö Vilhelm, Antti Johannes, Maila Rantamaula, Tauno Matias, Erkki, Esko, Aira Lappalainen,Timo ja Pekka.

**Otto Jalmari Maunu** avioitui Olga Henriikka o.s. Kourin kanssa. He asuivat perheineen Kemijoen länsipuolella Törmän kylässä.

Otto ja Olga Maunun lapset:

Onni Matias, Olavi Iisakki, Ellen Sofia, Oiva Johannes, Ossian Antero, Eino Kalevi, Eero Jalmari, Elli Inkeri Pajari, Esko Eemil, Veikko Vilhelm, Eila Kyllikki Kristo.

**Eino Arvid Maunu** jäi asumaan kotitilalleen Rantakukon tilalle Keminmaan Koroiskylään. Hänellä oli karjaa ja hän harjoitti myös maanviljelyä. Hän alkoi pitää 1920 luvun alussa kyläkauppaa, joka toimi yhtäjaksoisesti lähes viisikymmentä vuotta. Hän kävi myös puutavarakauppaa. Eino avioitui muutaman sadan metrin päässä varttuneen Senja Vilhelmiina Vyörykän kanssa. Senja oli Anna Gretan pojan Johan Alfredin tytär eli Eino ja Senja olivat pikkuserkkuja.

Leskeksi jäätyään Eino avioitui Aili Linnea Kaupin o.s. Johansson kanssa.

Eino ja Senja Maunun lapset:

Ulla-Maija Savioja, Sirkka-Liisa Peltola, Paavo Matti ja Martti Juhani.

Huom! näistä tarkemmat tiedot Anna Gretan ensimmäisen avioliiton kertomuksessa Senjan osuudessa!!